ગુજરાતના પરિણામો ગ્રામિણ અને શહેરી વિસ્તાર, અનામત અને બિનઅનામત સીટો અને પ્રદેશો વચ્ચે વહેંચાયેલા છે. તે બધામાં ભાજપની ઘણી સીટો ઘટી છતાં તમામ ક્ષેત્રે તેનો મતહિસ્સો કોંગ્રેસ કરતાં વધુ જોવા મળે છે. આ વાતને એક દાખલાથી સમજીએ તો, ગ્રામિણ વિસ્તારમાં કોંગ્રેસને ભાજપ કરતા વધુ બેઠકો મળી છે. પરંતુ આખા રાજ્યમાં બંને પાર્ટીને મળેલા મતની ટકાવારી જોઈએ તો ભાજપને ૪૯.૧ ટકા મત મળ્યા છે. આ મત ૨૦૧૨માં મળેલા ૪૭.૯ ટકાથી પણ વધારે છે. જ્યારે કોંગ્રેસને ૪૧.૪ ટકા મત મળ્યા છે. કોંગ્રેસને ૨૦૧૨માં ૩૮.૯ ટકા મત મળ્યા હતા. કોંગ્રેસને મળેલા મતની ટકાવારી ગત ચૂંટણી કરતાં વધી છે તો પણ તે ભાજપ કરતાં ૮ ટકા જેટલી ઓછી છે.